
Finalizarea proiectului „Construire rețea de apă potabilă și canalizare menajeră în localitatea Dumitreni, Comuna Bălăușeri, Județul Mureș”

UAT Comuna Bălăușeri anunță finalizarea implementării proiectului „Construire rețea de apă potabilă și canalizare menajeră în localitatea Dumitreni, Comuna Bălăușeri, Județul Mureș”, finanțat prin Planul Național de Redresare și Reziliență, în cadrul apelului de proiecte PNRR/2022/C1/I.2, Investiția I.2 – „Colectarea apelor uzate în aglomerările mai mici de 2.000 de locuitori echivalenți care împiedică atingerea unei stări bune a corpurilor de apă și/sau afectează arii naturale protejate”, Componenta 1 – Managementul apei.

Contractul de finanțare nr. C1I200122000007 a fost semnat la data de 13.03.2024, iar implementarea proiectului s-a desfășurat pe o perioadă de implementare cu termen de realizare 31.07.2026, în conformitate cu prevederile contractului de finanțare.

Valoarea totală eligibilă a proiectului este de 15.019.634,83 lei, din care:
· 12.588.466,24 lei reprezintă finanțare nerambursabilă din Planul Național de Redresare și Reziliență;
· 2.431.168,59 lei reprezintă TVA finanțată de la bugetul de stat.
Cheltuielile neeligibile aferente implementării proiectului au fost asigurate din bugetul UAT Comuna Bălăușeri.

Prin implementarea investiției au fost realizate lucrări de construire a rețelei de alimentare cu apă potabilă și a rețelei de canalizare menajeră în localitatea Dumitreni, contribuind la creșterea gradului de acces al populației la servicii publice moderne de alimentare cu apă și canalizare, la protejarea mediului și la îmbunătățirea calității vieții locuitorilor comunei.

Obiectivul general al proiectului a fost dezvoltarea infrastructurii de apă și apă uzată, în vederea asigurării unei gestionări durabile a resurselor de apă și a conformării cu obiectivele asumate prin Planul Național de Redresare și Reziliență și legislația europeană în domeniul protecției mediului.

Date de contact:
UAT Comuna Bălăușeri
Tel. 0265 764112
Email: balauseri@cjmures.ro 

